stanford-oval/wikipedia huggingface dataset:
Matt Hardy
World Wrestling Federation/Entertainment > Sooloura (2001-2005)

Vuonna 2001, Mattin veljen Jeffin Intercontinental-mestaruuden jälkeen myös Matt alkoi menestyä yksinään. Hän voitti Euroopan mestaruuden Eddie Guerrerolta vain muutama päivä ennen Backlashia. Hänestä tuli toiseksi pisimpään hallinnut Euroopan-mestari, pidettyään mestaruutta päivän yli neljä kuukautta. Hardy hävisi mestaruuden The Hurricanelle 27. elokuuta. Loppu vuoden 2001 Hardyt jatkoivat joukkueena voittaen kaksi WWF:n joukkuemestaruutta lisää, sekä World Championship Wrestling:n joukkuemestaruuden hyökättyään WCW:n ohjelmaan osana WWE:n ja WCW:n Invasion feudia.
Vuoden 2002 alussa näytti siltä,että Team Xtreme oli saanut sisäiset ristiriitansa paikattua,
mutta brändilaajennuksen jälkeen Matt alennettiin HEATiin, kun Jeff sai pysyä pääohjelmassa,
eli Raw:ssa. Elokuun 12. Matt kääntyi veljeään Jeffiä vastaan (turhautuneena siitä, ettei saanut ykköshaastajan asemaa ottelussa Rob Van Damia vastaan) Jeffin ja RVD:n matsin aikana.
Vähän sen jälkeen Matt liittyi WWE:n SmackDown-brändiin. Lokakuun 3. Hardy käytti tilaisuutensa hyväkseen ja hyökkäsi Undertakerin ja Brock Lesnarin väliseen otteluun Lesnarin puolelle.
Käannyttäen itsensä "pahikseksi", Matt Hardy Version 1.0 alkoi Mattitude seuraajansa Shannon Mooren kanssa pudottaa painoaan 100 kg:n alle, saadakseen ottella WWE Cruiserweight Championship:sta eli keskisarjan mestaruudesta. Saaden painonsa hädin tuskin alle sadan kilon Matt Hardy voitti Billy Kidmanin keskisarjan mestaruudesta No Way Out:ssa. WrestleMania XXI:ssä Hardy onnistui puolustamaan titteliään Rey Mysteriota vastaan, mutta hävisi mestaruuden kesäkuun 5. päivä Mysteriolle. Hieman myöhemmin Hardy alkoi taas työskennellä Litan kanssa, joka oli juuri kuntoutunut loukkaantumisensa jälkeen. Matt kuitenkin kääntyi seuraavana iltana myös Litaa vastaan sen jälkeen kun oli ärsyttänyt Litaa kosinnallaan.
Hardy alkoi ottaa yhteen uuden kilpailijansa Kanen kanssa. Myös Lita oli mukana tässä juonikuviossa ja Matt oli vähän aikaa poissa saatuaan Chokeslamin (Kanelta) Kanen ja Litan vihkimisseremonian aikana.
World Wrestling Federation/Entertainment > ECW (2008) ja paluu SmackDowniin

Matt siirrettiin SmackDownista ECW:hen vuoden 2008 valintatilaisuudessa kesäkuussa. Sitä ennen Matt oli voittanut saman vuoden Backlash:ssa kilpailijansa Montel Vontavious Porter MVP:n saaden näin haltuunsa Yhdysvaltojen mestaruuden, jonka kuitenkin hävisi vajaat kolme kuukautta myöhemmin Great American Bash:ssa Shelton Benjaminille. Hardy sai mahdollisuuden ECW:n mestaruuteen voitettuaan Fatal 4- Way-ottelun, jossa mukana Hardyn lisäksi olivat John Morrison, The Miz ja Finlay. SummerSlam:ssa Matt voitti diskauksella ECW:n mestari Mark Henryn, koska Henryn manageri Tony Atlas veti Hardyn pois kehästä juuri kun Hardy oli  tehnyt Henrylle Twist of Faten ja oli selättämässä tätä. Mattin veli Jeff syöksyi kehään Tony Atlasin kimppuun tehden tälle Swanton Bombin jonka jälkeen kummatkin Hardyt hyökkäsivät mestari Mark Henryn kimppuun. Mutta koska WWE:n sääntöjen mukaan mestaruutta ei voi hävitä diskauksella, Mark Henry pysyi mestarina. Hardy sai uusintaottelun, mutta jälleen kerran Atlas puuttui otteluun saaden diskauksen. Unforgiven:ssä Hardy sai osallistua viiden miehen Championship Scramble-otteluun jossa olivat mukana hänen lisäkseen The Miz, Finlay, Chavo Guerrero, sekä ECW:n mestari Mark Henry.
Hardy onnistui selättämään The Mizin kun alkuperäisestä 20 minuutista oli jäljellä enää kolme.
Ottelussa ei enää tullut uusia selätyksiä tai luovutuksia, joten Hardy voitti tittelin ja näin myös uransa ensimmäisen WWE:n brändin päämestaruuden. Hardy ja Henry jatkoivat feudia ECW:n mestaruudesta No Mercy:yn asti, jossa Hardy puolusti menestyksekkäästi titteliään Henryä vastaa. Hardy puolusti titteliään voitokkaasti myöhemmin vielä uudestaan Henryä vastaan, ja voitti myös  mestaruusotteluissa Chavon ,Finlayn ja Evan Bournen, kunnes lopulta hävisi vyön 13. tammikuuta 2009 Jack Swaggerille.
World Wrestling Federation/Entertainment > Feudi Jeffin kanssa

Hardy pyysi siirtoa SmackDowniin  27. tammikuuta, lyötyään Jeffiä tuolilla päähän kesken Edgen ja Jeffin ottelua WWE:n mestaruudesta Royal Rumblessa ja Edge voitti tittelin Jeffiltä tämän takia. Samalla Matt myös kääntyi Heeliksi eli "pahikseksi". Smackdownissa  20. helmikuuta kesken Edgen ja Jeff Hardyn ottelun Smackdownissa Matt teki Twist of Faten veljelleen ja Edge nappasi voiton. Mattin ja Jeffin välille syntyi feudi, joka loppui käytännössä heidän viimeiseen kohtaamiseensa vuoden 2009 Backlashissa. Matt perusteli hyökkäyksiään veljensä kimppuun sillä, että oli kyllästynyt jäämään tämän varjoon, vaikka oli mielestään Jeffiä pätevämpi painija ja paljasti olevansa muun muassa Jeffin auto -ja pyrotekniikkaonnettomuuksien takana. Wrestlemania XXV:ssä Matt voitti veljensä Jeffin Extreme Rules matsissa. Matt kohtasi veljensä vielä seuraavankin viikon Smackdownissa, jolloin Matt voitti Jeffin uudestaan Strecher-ottelussa,jossa vastustaja pitää saada työnnettyä paareissa sisääntulorampille. Feudi päättyi vuoden 2009 Backlashissa, jolloin veljekset kohtasivat tällä kertaa ottelumuotona I Quit. Matt hävisi luovutettuaan Jeffille, kun tämä oli sitonut Mattin pöytään kiinni ilmastointiteipillä. Vaikka ottelu oli jo päättynyt, hyppäsi Jeff Mattin päälle Mattin aneluista huolimatta. Tämän seurauksena Mattin toinen käsivarsi murtui.
World Wrestling Federation/Entertainment > Raw ja paluu SmackDowniin (2009-2010)

Huhtikuun 13. päivänä vuoden 2009 draftissa Matt sai siirron Rawiin ja Jeff jäi Smackdowniin. 
Kesäkuun 22 päivän WWE Superstars -ohjelmassa Mattin suolet "levisivät" päin hänen syvempiä vatsalihaksiaan Triple Threat -ottelussa MVP:tä ja Kofi Kingstonia vastaan. Vamma piti hänet sivussa yli kuukauden. Hardy siirrettiin SmackDowniin 29. kesäkuuta, vaikka hän ei tuolloin vielä kyennytkään ottelemaan. Leikkaukseen Hardy meni 2. päivä heinäkuuta. Hardy palasi kehään 7. Elokuuta vierailevana tuomarina CM Punkin ja Jeff Hardyn väliseen otteluun WWE World Heavyweight Championshipista. Matt auttoi Jeffin voittoon ja tämän uran toiseen WWE:n Raskaan sarjan maailmanmestaruuteen. Seuraavalla viikolla Matt pelasti Jeffin ja John Morrisonin ja Hart Dynastyn hyökkäykseltä ja kääntyi taas kerran Faceksi eli "hyvikseksi". Seuraavan viikon SmackDownissa 21. elokuuta 2009, Matt pyysi veljeltään anteeksi vuoden alun tekojaan ja Hardyt ja Morrison kohtasivat kuuden miehen joukkueottelussa Tyson Kiddin ja David Hart Smithin muodostaman The Hart Dynastyn, sekä CM Punkin. Hardyt ja Morrison voittivat ottelun. Seuraavina viikkoina Hardy muodosti lyhytikäisen joukkueen The Great Khalin kanssa.
Helmikuun 16. 2010 WWE:n uuden ohjelman WWE NXT:n ensimmäisessä jaksossa esiteltiin kahdeksan WWE-sopimusta tavoittelevaa tulokasta ja heidän valmentajansa. Hardysta tuli Etelä-Afrikkalaisen Justin Gabrielin valmentaja. Gabrielin sanotaan muistuttavan nuorempaa Matt Hardya, vaikka todellisuudessa Hardy ei koskaan kyennyt yhtä näyttäviin hyppyihin kuin Gabriel. Gabrielin 450 asteen hyppy sai fanit haukkomaan henkeään. Maaliskuun 5. päivänä Hardy voitti karsintaottelunsa Drew McIntyreä vastaan ja selvitti tiensä WrestleMania XXVI:n Money in the Bank -tikapuuotteluun. Ottelun voitti Jack Swagger.
Hardyn ja McIntyren välille kehittyi feudi (juonikuvio), kun McIntyre polki Hardyn päätä teränportaisiin joukkueottelussa. Hardyn pari oli R-truth ja McIntyren Jack Swagger. Seuraavan viikon SmackDownissa McIntyre hakkasi Hardyn uudelleen. Tämän johdosta SmackDownin toimitusjohtaja Theodore Long erotti McIntyren ohjelmasta ja samalla vei tältä samalla tämän Intercontinental-mestaruuden. McIntyre kuitenkin palasi SmackDowniin WWE:n hallituksen puheenjohtaja Vince McMahonin kirjoittaman nootin kanssa, jonka mukaan McIntyre oli taas WWE:n palkkalistoilla, sai mestaruustittelinsä takaisin ja ettei McIntyreä voi erottaa ilman McMahonin lupaa. 
Over the Limit 2010 -tapahtumassa Hardy kävi McIntyren kimpuun heti, kun McIntyre oli hävinnyt vyönsä ottelussa Kofi Kingstonia vastaan. Tämän seurauksena McMahon hyllytti Hardyn SmackDownista ja seuraavalla viikolla McIntyrellä oli uusi kirje McMahonilta, jonka mukaan Hardyn hyllytys laajennettiin kaikkiin WWE:n ohjelmiin. 15. lokakuuta 2010 WWE ilmoitti että Matt Hardy on vapautettu sopimuksesta WWE:n kanssa.
World Wrestling Federation/Entertainment > TNA 2011

Matt teki TNA-debyyttinsä 9. tammikuuta 2011 Genesis PPV:ssä. Rob Van Damilla oli tapahtumassa ottelu tuntematonta vastustajaa vastaan, mutta illan aikana vihjailtiin vastustan olevan TNA World Heavyweight Champion Jeff Hardy. Ottelun alkaessa alkoi soimaan tuntematon musiikki ja kehään asteli uudistunut Matt Hardy. Ottelu päättyi Matt Hardyn voittoon. Voitto oli epäpuhdas, koska Van Damin jalka oli peittovaiheessa köyden alla.
Painiliikkeet

Lopetusliikkeet
(ice peak) käytetty tnawrestling:issä
Scar (Double underhook with bodyscissors) – Independent circuit; 2005
Twist of Fate
Nimikkoliikkeet
Corner clothesline followed by a running bulldog
Corner powerbomb
Diving elbow drop, joskus polvillaan olevan vastustajan päähän
Diving leg drop
Forearm smash
Inverted DDT
Moonsault
Northern Lights suplex
Ricochet (Belly to back suplex lift transitioned into an elbow drop to the opponent's midsection) – 2003
Russian legsweep
Side Effect (Wrist–lock sitout side slam)
Splash Mountain (Sitout crucifix powerbomb)
Mestaruudet ja saavutukset

World Championship Wrestling
WCW Maailman Tag Team-mestaruus (1 kerran) - Jeff Hardyn kanssa
WCW Keskisarjan mestaruus (1 kerran)
World Wrestling Entertainment
ECW Championship (1 kerran)
WWE:n Yhdysvaltojen mestaruus (1 kerran)
WWE:n Euroopan mestaruus (1 kertaa)
WWE:n Hardcore-mestaruus (1 kerran)
WWE:n Keskisarjan mestaruus (1 kerran)
WWE World Tag Team Championship (6 kertaa) - Jeff Hardyn kanssa
WWE Tag Team Championship (1 kerran) - MVP:n kanssa.
Organization of Modern Extreme Grappling Arts
OMEGA:n Raskaansarjan mestaruus (1 kerran)
OMEGA:n Joukkue mestaruus (1 kerran) Jeff Hardyn kanssa
National Wrestling Alliance 2000
NWA 2000 Tag Team Championship (1 kerran) - Jeff Hardyn kanssa
National Championship Wrestling
NCW Heavyweight Championship (1 kerran)
New England Wrestling Alliance
NEWA Championship (1 kerran)
New Frontier Wrestling Association
NFWA Championship (1 kerran)
NFWA Tag Team Championship (1 kerran) – Venomin kanssa
Pro Wrestling Illustrated
PWI Feud of the Year (2005) Edgeä ja Litaa vastaan
PWI Match of the Year (2000) Jeff Hardyn kanssa Dudley Boyzia ja Edgeä ja Christiania vastaan  vuoden 2000 WrestleManiassa
PWI Match of the Year (2001) Jeff Hardyn kanssa Dudley Boyzia ja Edgeä ja Christiania vastaan vuoden 2001 WrestleManiassa
PWI Tag Team of the Year (2000) Jeff Hardyn kanssa
PWI listasi Hardyn 17:ksi 500 parhaan singles-painijan joukkoon PWI 500:ssa vuonna 2003
Paininimet

Matt Hardy (Nykyinen)
High Voltage
Surge
The Angelic Diablo
Matt Hardy Version 1.0
Ignis Fatuus
Grim Reaper
Executioner
Evil Knieval
White Cheetah
Matt Hardy (oikealla) ja Jeff Hardy (vasemmalla)
Matt ECW Championina.
Matt kesäkuussa 2009.
Matt Hardy WrestleManiaX8:ssa
Nyrkkeilyn maailmanmestaruuskilpailut 1993

Vuoden 1993 nyrkkeilyn maailmanmestaruuskilpailut järjestettiin 7. toukokuuta – 16. toukokuuta 1993 Tampereella, Suomessa. Kisoissa oteltiin 12 painoluokassa.
Mitalistit

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Kevyt kärpässarja (48 kg) |  Nshan Munchyan |  Daniel Petrov |  Albert Guardado    Erdenet Tsogtjargal |
| Kärpässarja (51 kg) |  Waldemar Font |  Kikmatulla Ahmedov |  Hassan Mustafa    Damaen Kelly |
| Kääpiösarja (54 kg) |  Aleksandar Hristov |  Joel Casamayor |  Vladislav Antonov    Ilhan Güler |
| Höyhensarja (57 kg) |  Serafim Todorov |  Enrique Carrion |  Ramazan Palyani    Marcelica Tudoriu |
| Kevytsarja (60 kg) |  Damian Austin |  Larry Nicholson |  Tibor Rafael    Vasile Nistor |
| Kevyt välisarja (63,5 kg) |  Héctor Vinent |  Jyri Kjäll |  Oleg Saitov    Oktay Urkal |
| Välisarja (67 kg) |  Juan Hernández Sierra |  Vitalijus Karpačiuauskas |  Sergiy Gorodniczev    Andreas Otto |
| Kevyt keskisarja (71 kg) |  Francisc Vastag |  Alfredo Duvergel |  Sergei Karavajev    Geir Hitland |
| Keskisarja (75 kg) |  Ariel Hernández |  Akin Kuloglu |  Raymond Joval    Vasili Jirov |
| Raskas keskisarja (81 kg) |  Ramón Garbey |  Jacklord Jacobs |  Robert Dale Brown    Rostislav Zaulicznyj |
| Raskassarja  (91 kg) |  Félix Savón |  Georgi Kandelaki |  Stéphane Allouane    Arszak Avartekyan |
| Superraskassarja (yli 91 kg) |  Roberto Balado |  Svilen Rusinov |  Jevgeni Belousov    Jo-el Scott |
Suomen edustajat

| Painoluokka | Nyrkkeilijä | Sijoitus |
| --- | --- | --- |
| 48 kg | Mikko Mantere | karsiutui 1. kierroksella |
| 51 kg | Tommi Kärkkäinen | karsiutui 2. kierroksella |
| 54 kg | Mika Fors | karsiutui 1. kierroksella |
| 57 kg | Kai Kandelin | karsiutui 1. kierroksella |
| 60 kg | Mika Tossavainen | karsiutui 2. kierroksella |
| 63,5 kg | Jyri Kjäll | hopeaa |
| 67 kg | Kai Kauramäki | karsiutui 2. kierroksella |
| 71 kg | Anssi Peräjoki | karsiutui 2. kierroksella |
| 75 kg | Jyrki Ekman | karsiutui 2. kierroksella |
| 81 kg | Petri Mäkelä | karsiutui 1. kierroksella |
| yli 91 kg | Mika Kihlström | karsiutui 1. kierroksella |
Muuta

Vasili Kirjanov valittiin Suomen edustajaksi 91 kilon sarjaan, mutta hän ei voinut otella, koska hän ei saanut Suomen kansalaisuutta kisojen alkuun mennessä.
Marunatuoksukki

| Marunatuoksukki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Tuoksukit Ambrosia
Laji::  artemisiifolia
Kaksiosainen nimi
 Ambrosia artemisiifolia  L. 
Katso myös
   Marunatuoksukki Wikispeciesissä   Marunatuoksukki Commonsissa 
Infobox OKNimi-testi OK: 
Marunatuoksukki (Ambrosia artemisiifolia) on yksivuotinen ruohovartinen pohjoisamerikkalainen kasvi, joka aiheuttaa allergiaa monille ihmisille. Se on levinnyt haitalliseksi vieraslajiksi Eurooppaan, Aasiaan ja Australiaan. Kasvi on vakiintunut flooraan jo Etelä-Ruotsissa ja sen siitepölyä on tullut kaukokulkeumana Suomeenkin. Suomessa marunatuoksukki ei ilmeisesti pysty lisääntymään siemenestä.
Ulkonäkö ja koko

Marunatuoksukilla on pysty varsi, joka voi kasvaa lähes metrin korkuiseksi. Lehdet ovat syvään pariliuskaisia ja liuskat ovat kapeita. Se kukkii loppukesästä.
Aiheesta muualla

Suomen Lajitietokeskus: Marunatuoksukki (Ambrosia artemisiifolia)
Vieraslajit.fi: Marunatuoksukki (Ambrosia artemisiifolia)
ITIS: Ambrosia artemisiifolia (englanniksi)
United States Department of Agriculture (USDA): Ambrosia artemisiifolia (englanniksi)
Flora of China: Ambrosia artemisiifolia (englanniksi)
Dr. Duke's Phytochemical and Ethnobotanical Databases: Ambrosia artemisiifolia (Arkistoitu – Internet Archive) (englanniksi)
Marunamatkija

| Marunamatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Oreoscoptes
Laji::  montanus
Kaksiosainen nimi
 Oreoscoptes montanus  (Townsend, 1837) 
Katso myös
   Marunamatkija Wikispeciesissä   Marunamatkija Commonsissa 
Infobox OKNimi-testi OKIUCN-testi OK: 
Marunamatkija (Oreoscoptes montanus) on matkijoihin kuuluva lintulaji. Lajia tavataan Pohjois-Amerikassa.
Koko ja ulkonäkö

Marunamatkija kasvaa 20–23 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat harmaanruskeat. Siivissä on kaksi heikosti erottuvaa juovaa. Marunamatkijan rinta ja vatsa ovat pohjaväriltään kellertävän valkoiset, ja niissä on runsaasti mustia viiruja. Linnun kyljet ovat punaruskehtavat.
Levinneisyys ja elintavat

Marunamatkija pesii Brittiläisestä Kolumbiastalta New Mexicoon ja talvehtii Yhdysvaltain lounais- ja eteläosissa sekä Meksikossa. Lajin elinympäristöä ovat salviamarunaa (Artemisia tridentata) tai muita marunoita ja pensaikkoa kasvavat alueet. Talvehtimisalueillaan se elää kuivilla ruohomailla ja kuivissa metsissä. Marunamatkijan ravintoa ovat erityisesti hyönteiset, mutta se syö myös marjoja. Kuppimainen pesä rakennetaan marunapensaaseen, ja naaras munii neljä tai viisi sinistä ruskeapilkullista munaa. Marunamatkijan pesimäkausi on maaliskuulta heinäkuulle.
Mediasuunnittelu

Mediasuunnittelu on viestintävälineiden välittämien viestien ulkomuodon suunnittelua. Se on yhtä lailla kirjan, videon tai internetin kotisivujen ulkoasun suunnittelua.  Mediatoimistoissa mediasuunnittelu on lähinnä mainoskampanjoitten suunnittelua ja oikean median valintaa mainostettavalle tuotteelle.  Mediasuunnittelu on terminä uusi kuten useimmat mediatkin. Mediasuunnittelua tutkitaan mm. mediatieteessä.
Suunniteltaessa sarjakuvaa, video-ohjelmaa tai kirjan kantta joudumme pohtimaan syvällisemmin mediatuotteen toteutusta ja suunnittelua. Tämä vaatii monen ongelman ratkomista, ennen kuin itse viesti tulee huomaamattomasti esille. Huono suunnittelu tuntuu ja näkyy. Hyvää suunnittelua ei vastaanottaja edes huomaa.
Uudet mediat (videot, cd-romput, Internet ...) perustuvat vanhoille perinteisille viestimille (painotuotteet, äänitteet, elokuvat). Niitä yhdistää yhteinen alkuperä ja kehitys. Mediatuotteiden suunnittelu perustuu traditioon. Voidaksemme viestiä tehokkaasti meidän täytyy ymmärtää menneiden aikojen medioita. Kirjoituksen synnyn, kirjainmuotojen ja graafisen tyylin kehityksen tunteminen auttaa meitä suunnittelemaan omia mediatuotteita .
Notre Damen koulukunta

Notre Damen koulukunta oli ranskalaisten säveltäjien ryhmä, joka vaikutti noin vuosina 1170–1250 Pariisin Notre Damen katedraalissa. Säveltäjistä ainoat nimeltä tunnetut ovat Leoninus ja Perotinus. He sävelsivät niin sanottua organumia, eräänlaista varhaista polyfonista kirkkomusiikkia. Notre Damen koulukunnan jäsenten teoksia sisältyy muun muassa Magnus Liber -kirjaan, jonka Leoninus julkaisi 1100-luvulla.
Aiheesta muualla

Kuvia tai muita tiedostoja aiheesta Notre Damen koulukunta Wikimedia Commonsissa
Nokia 2310

| Nokia 2310 |
| --- | --- |

Julkaistu:  maaliskuu 2006
Käyttöverkot:  GSM 900/1800
Mitat:  105,4 × 43,9 × 19,05
Paino:  85
Näytön kuvatarkkuus:  96 × 68
Värien lukumäärä:  65 536
Muisti:  4
Kamera:  ei
Radio:  FM
Musiikkisoitin:  ei
Valmiusaika:  320–400
Puheaika:  4–6
Käyttöjärjestelmä:  nokia s40
Liitännät:  laturi, easy flash, kuuloke.
Muuta:  herätyskello
Infobox OKNimi-testi OK: 
Nokia 2310 on Nokian matkapuhelin, joka julkaistiin maaliskuussa 2006. Puhelin on peruspuhelin värinäytöllä ja FM-radiolla. Puhelimessa on esiasennettuna kolme peliä, jotka ovat Nature Park, Snake Xenzia ja Bounce. Akkutyyppi on BL-5C ja sisältää yhden SIM-korttipaikan. Puhelimesta on saatavilla kolme eri värimallia: oranssi, sininen ja valkoinen. Puhelimessa on integroitu (sisäänrakennettu) kaiutin.
Nokia 2310 on paranneltu versio Nokia 2300 -puhelimesta.
Aiheesta muualla

Käyttöohjeet (Arkistoitu – Internet Archive)
Nokia 2310 - Tuki
Marshallinsaaret kesäolympialaisissa 2016

Marshallinsaaret osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi painonnostaja Mathlynn Sasser.
Joukkue > Painonnosto

Mathlynn Sasser – naisten alle 58 kg
Joukkue > Uinti

Giordan Harris – miesten 50 m vapaauinti
Colleen Furgeson – naisten 50 m vapaauinti
Joukkue > Yleisurheilu

Richson Simeon – miesten 100 m
Mariana Cress – naisten 100 m
Notre Damen moskeija

| Notre Damen moskeija |
| --- | --- |
Kirjailija:  Elena Tšudanova
Kieli:  venäjä
Genre:  Romaani, Dystopia
Kustantaja:  Вече, Tatamis
Ulkoasu:  sidottu
ISBN:  ISBN 5-699-11167-0
Löydä lisää kirjojaKirjallisuuden teemasivulta
Metšet Parižskoi Bogomateri (ven. Мече́ть Парижской Богома́тери, Metšet Parižskoi Bogomateri, suom. Notre Damen moskeijaselvennä) on venäläisen kirjailijan Elena Tšudanovan (ven. Елена Петровна Чудинова, Elena Petrovna Tšudanova) romaani-dystopia. Tapahtumat ovat sijoitettu vuoteen 2048 Ranskaan, jossa islamistit ovat nouseet valtaan. Kirja saavutti suuren suosion Venäjällä, mutta Ranskassa paikallinen media sivuutti kustantajan Jean Robinin mukaan käännetyn teoksen (La Mosquée Notre-Dame de Paris: Annéе 2048) poliittisesti epäkorrektina.
Juoni

Koko Lännessä Euroopassa valta siirtyi islamilaisille maahanmuuttajille. Šaria, islamilainen laki on voimassa, katoliset kirkot tuhotaan, ranskalaiset, jotka eivät siirtyneet islamiin siirrettään gettoihin. Notre Damen katedraali muutettiin Al Frankoni -moskeijaksi. Ennen islamisaatiota katolinen kirkko vähitellen häviää ja romahtaa. Jäivät vain Pyhän Piuksen seuran katoliset-traditionaaliset, jotka piiloutuvat katakombeihin. Tilanne muistuttaa esikristittyjen vainoja. Silti kristittyjen vastarinta jatkuu, vaikka kaikki ennustivat heidän kärsivän murskaavan tappion.
Mieke Jaapies

| Mitalit | Mitalit | Mitalit |  |
| --- | --- | --- | --- |
|  Mieke Jaapies esittelee Münchenin olympiahopeaansa. |  Mieke Jaapies esittelee Münchenin olympiahopeaansa. |  Mieke Jaapies esittelee Münchenin olympiahopeaansa. |  |
Maa:   Alankomaat
Naisten melonta
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | K-1 500 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Kööpenhamina 1970 | K-1 500 m |  |
|  Hopeaa | Belgrad 1971 | K-1 500 m |  |
Marie ”Mieke” Jaapies (s. 7. elokuuta 1943 Wormerveer) on alankomaalainen entinen meloja ja olympiamitalisti. Hän saavutti Münchenin olympialaisissa 1972 hopeaa 500 metrin yksikkökilpailussa.
Miekka ja magia (roolipeli)

| Miekka ja magia (roolipeli) |
| --- | --- |
 Risto Hiedan mediamuseo Rupriikin kokoelmiin lahjoittama pelisetti, jossa vasemmalla nähtävissä alkuperäinen peliopas.
Suunnittelija:  Risto Hieta
Julkaisuvuosi:  1987
Tyylilaji:  pöytäroolipeli
Miekka ja magia on Risto Hiedan suunnittelema roolipeli, jonka hän julkaisi nimimerkillä Nordic vuonna 1987. Se on ensimmäinen kaupallisesti julkaistu suomenkielinen roolipeli. Säännöt perustuvat Nordicin varhaisempaan Acirema-roolipeliin.
Miekka ja magia on lähtökohdiltaan lähellä Dungeons & Dragonsia, vaikka sen säännöt ovatkin selvästi yksinkertaisemmat. Pelin seikkailut sijoittuvat suuren vuoriston loputtomiin luolastoihin. Pelin hahmoihin kuuluvat esimerkiksi ihmiset, metsäiset, velhot ja kerubit.
Peli tehtiin aikanaan, koska roolipelien saatavuus Suomessa oli huono eikä suomenkielisiä pelejä ollut lainkaan. Ajalle tyypillisenä pienkustanteena sitä myytiin useita satoja kappaleita. Ensimmäisten roolipelikäännösten tultua markkinoille Miekka ja Magia jäi taka-alalle. Hieta on tehnyt pelistä myös uuden version, joka on julkaistu Myrrysmiesten kokoelmassa Nordic compendium (2015).[lähde? ] Pelin pohjalta käytyjä seikkailuja käytettiin tarinoina Nordicin Mikrobitti-lehdessä 1980-luvulla pitämässä Peliluola-palstassa.
Pelin kannen toteutti Jari Koivisto, kuvituksena käytettiin sekä Hiedan että Tuomas Pirisen piirustuksia.